Et køberkartotek er et helt centralt redskab i en ejendomsmæglers arbejde, og derfor er du nok også stødt på begrebet, hvis du står over for at skulle købe eller sælge din bolig. Alle ejendomsmæglere har et såkaldt køberkartotek, hvor boligsøgende kan registrere sig med oplysninger om deres ønsker til og behov i en ny bolig. Det kan for eksempel være ønsker eller krav til boligens størrelse, beliggenhed, type, stil eller andet centralt.
Når en ejendomsmægler skal sælge din bolig, vil vedkommende vende din bolig i køberkartoteket og se, hvilke og hvor mange købere der er interesserede i din bolig. Ejendomsmægleren vil derefter kontakte disse potentielle købere og fortælle dem, at din bolig er på markedet. I den forbindelse vil ejendomsmægleren også tilbyde dem en fremvisning af din bolig.